Downloaded from YTS.MX
Official YIFY movies site: YTS.MX
Pomozite mi. Samo mi vi možete pomoći.
Uzmite… Trebam novac.
Uzmite moj broj. Pomozite mi.
Gospodine, uzmite balone. Trebam pomoć, sjetite me se!
Hej, stari, ne smiješ ući.
Gospodine, kamo ste krenuli?
Sreća kakva se događa jednom u životu.
Ovaj put dogodila se u Los Ángelesu.
Nekoliko sati prije isteka roka
za preuzimanje 2,4 milijarde pesosa nakon izvlačenja Kina četvrtog ožujka…
MOJOJ OBITELJI TREBA ČUDO
Vijest zbog koje su Los Ángeles i cijeli Čile u iščekivanju
jer je uistinu šokantna.
Sreća mu je pokucala na vrata i preko noći postao je milijunaš.
Tko ne bi htio vidjeti više od devet nula na bankovnom računu?
Rijetki su te sreće.
Hej, šefe, pričekajte malo.
Bez brige, ne trebam lovu. Slušajte, znam tko ste. Evo.
MORAM NAPREDOVATI!
MILIJUNAŠ
LOS ÁNGELES, ČILE 2018.
Znamo se od školskih dana kada je…
Išao sam u treći razred, a on u prvi razred osnovne.
Znamo se godinama jer živi blizu kuće mog dečka.
A na selu se svi znaju.
Počeo sam se družiti s njim.
Mislio sam da će se dvojica nitkova zajedno dobro zabavljati.
Pozdravljao sam ga svaki dan. Ništa više od toga.
Kako ide?
KOLIKO SU UČINKOVITE METODE UPRAVLJANJA PLODNOŠĆU?
Rekao mi je da je bio taksist.
Rekao mi je da je vozio taksi.
Ali ne sjećam se.
Prolazili su mjeseci i ponudio sam mu posao
sa mnom u Galeriji Taíto.
Uvijek sam ga viđala kako vodi konje i radi.
Živjeli smo blizu.
Zajedno smo već 20 godina.
Uvijek je uz mene, podržava me, pomaže mi i ne ostavlja me samu.
Postao je najtraženija osoba u Čileu.
Tko ne bi htio vidjeti više od devet nula na bankovnom računu?
Rijetki su te sreće,
no tijekom izvlačenja lutrije četvrtog ožujka
igrač iz Los Ángelesa osvojio je iznos veći od dvije milijarde pesosa.
No problem je u tome što se dobitnik još nije pojavio,
a rok za preuzimanje dobitka bliži se kraju.
Što biste vi učinili na njegovu mjestu?
Što bih s toliko novca?
Rado bih probala bungee skokove.
Pomogla bih obitelji. Sve za njih.
Priuštila bih im lagodan život.
I onda bih sebe dobro dotjerala. No trebam samo nužne stvari.
Put u Italiju.
U Toskanu.
Pa, ja ne vjerujem u sreću.
Ljudi kažu: „Imao je sreće.”
Ne, ja vjerujem u blagoslove.
To je igra na sreću.
Tko god dobije, dobije.
Pobjeđuje osoba koja ima sreće.
Kaže se: „Tko ima sreće u kartama, nema sreće u ljubavi.”
Tako se kaže.
OTVORENO
KOMBINACIJA
ODMOR ZA CIJELI ŽIVOT
Ljudi uvijek dolaze ovamo
jer je ovo prodajno mjesto s najviše dobitaka u gradu.
I veći i manji dobici uvijek se dogode ovdje.
Pozdrav, gospođice.
Pobijedite li, nećete morati raditi.
Igra „Zbogom, šefe”. Možete otputovati na Karibe.
Ne, hvala.
Mladiću, a vi? Nudimo dobru akciju.
Od tog dana,
nisam sigurna, ali mislim da je bio 11.,
igrao bi drugi listić i na provjeru nosio odigrane brojeve.
-Dobar dan. -Dobar dan.
-Provjerite mi ove brojeve. -Može.
I žena mu kaže: „To su dobitni brojevi.”
Ovo je dobitna kombinacija od prošlog tjedna.
Za nagradu od 2,4 milijarde.
Idemo!
Kažem joj: „Draga, nešto se dogodilo. Dobio sam na lutriji.”
Naravno da mu nisam vjerovala.
Odsad više nećeš morati raditi, neću ni ja.
Odgovara mi: „Pijan si.”
Poklopila je.
Halo?
Čuješ li ti mene?
Kvragu!
„Dobitnik sam Kina.”
„Da, najozbiljnije. Dobio sam.”
Pitala sam ga gdje mu je listić. Odgovara: „U kući.”
Bio je pomalo pripit kad mi je rekao.
Pravi sam sretnik.
Imao sam sreće u ljubavi i novcu.
Imao sam sreće u kartama.
-Danas nas čeka mnogo posla… -Da.
-Kako si napisala ispit? -Dobro, mislim.
Vrlo dobro.
Na drugom sam dobila…
Koji se vrag ovdje dogodio?
Mama, što se dogodilo?
Moja soba!
Mama?
Uplašila sam se i pitala: „Što se ovdje dogodilo?”
-Tata? -Je li to tvoj tata?
Dragi, što radiš?
Što kažeš? Ne mogu naći dobitni listić.
Bojala sam se. Pitala sam se je li poludio.
Tražio sam, dizao stolnjak, listao papire. Sve.
Pretražio sam kauče, stol.
Cijelu kuću.
Žena se zapanjila kad je to vidjela. Pitala me: „Što se dogodilo?”
Pomozi mi da ga nađem, dušo. Ovdje se sve izgubi.
Gospode Bože!
Pomozi nam da ga nađemo. Gle.
Što? Već pomažem.
Tražio sam i tražio, ali nisam mogao naći listić.
Golemo iznenađenje.
Zasad znamo samo da je sretnik kupio listić
ovdje u Los Ángelesu.
Kružile su glasine da je pobjednik mladić
koji je ovdje nastupao kao pantomimičar.
Kažu da bi on mogao biti taj, ali kruže razne glasine.
Govorkalo se da je iz četvrti Kennedy, ali…
-Stvarno? -Ne…
Samo to znamo.
Neka žena sa sela, ali još nije došla.
-Žena sa sela? -Da, starija žena.
2018. OŽUJAK
Pravila lutrije nalažu da pobjednik ima 60 dana da preuzme dobitak.
Preostalo mu je još samo 30.
KAVA | KINO | LOTO | PIĆE
Kupio je listić, otišao kući, došao je i, kao i uvijek, žurio se…
I ondje je ostavio listić.
Mislim da je bio u bilježnici ili u blagovaonici.
Ispričao mi je nekoliko verzija. Rekao je da ga je ostavio na hladnjaku.
Pohranio ga je i ostavio pored štednjaka.
Mislim da je tog dana mijenjao cijev dimnjaka.
Popeo se na krov, skinuo poklopac, onaj gore,
jer je bio prekriven čađom.
No pritom mu je čađa upala u oči.
Uzeo je nešto iz džepa,
prvu stvar koja mu je bila pri ruci, da obriše oči.
Izvadio je maramicu i listić Kina.
Obrisao je oči i bacio je sve u dimnjak.
A dolje, u peć,
uvijek sam bacala papire kako bih ih mogla zapaliti šibicom.
No nešto mi je govorilo da iznesem smeće.
Navukla sam rukavice, uzela vrećicu i sve skupila.
Zatim je to palo između vreća s bilježnicama i ostalim stvarima.
Kada su čistili kuću, sve su bacili van.
I tako je listić završio u smeću.
Psi su poderali vreću i razbacali smeće.
Jedan prema 4 457 400,
toliki su izgledi za dobitak na lutriji.
Ali nešto u tim savršenim izračunima
ne uzima se u obzir.
U ETERU
Sudbina, sreća, slučajnost.
Nazovite to kako želite.
Matematičari ne uzimaju u obzir da svaki mali pokret,
svaka beznačajna odluka,
može drastično promijeniti te izglede.
Uništeni, izgubljeni ili zaboravljeni listić nije samo nesreća,
to je kao da se cijeli svemir urotio
i otežava igru koja je već izuzetno teška.
I možda, samo možda,
pravi izgledi za dobitak na lutriji nisu samo u brojevima,
već i u znanju kako da se nadmudri sudbina.
U kurac!
Nismo imali bezbrižno djetinjstvo,
nije bilo igre lutkama ni glume.
S osam godina morala sam voditi kućanstvo.
Skrbila sam se o mlađem bratu i morala mu mijenjati pelene u toj dobi.
Malo si mi gladan?
Svi sanjamo da ćemo odjednom postati netko i nešto
jer nam roditelji nisu mogli pružiti što smo trebali
i nismo imali priliku.
A ti, koja ćeš sve dobiti, iskoristit ćeš priliku.
-Da. -Da postaneš prava stručnjakinja.
Da budeš ono što želiš biti.
A što želiš biti?
Primalja.
Što radiš, ženo?
Gasi to, ovdje je možda listić. Hajde!
Sjetio sam se i krenuo s vilama. Hodao sam ovamo-onamo, ovako.
Odjednom sam ga ugledao, bio je zalijepljen za bilježnicu.
Listić.
Pobijedio sam, dušo!
I otišao sam po dobitak.
Ne moramo se više pitati ni čekati.
Dobitnik 2,4 milijarde pesosa igre Kino upravo je istupio.
A pobijedio je mještanin.
Sretnik je g. Javier Zapata,
41-godišnji farmer koji sad može slaviti kao milijunaš.
„JA SAM POBJEDNIK”
Najiskrenije mu čestitamo.
Navodni dobitnik lutrije, koji je listić bacio u smeće,
došao je u Concepción po dobitak.
Hajde!
Dočekali su ga kao zvijezdu.
Čekali su ga u agenciji u kojoj je kupio listić,
no nije bio pantomimičar ni starica.
Ovaj muškarac tvrdi da ima dobitni listić.
Najtraženiji muškarac u Los Ángelesu bacio je listić u smeće.
Pozdravimo ponosnog dobitnika najvećeg ovogodišnjeg lutrijskog dobitka,
koji iznosi čak 2,4 milijarde pesosa.
Živi na putu do gradića La Suerte na jugu zemlje.
Večeras će nam ispričati svoju čudesnu priču.
Poželite mu toplu dobrodošlicu.
„Eno pobjednika Kina.”
Ljudi bi mi se obraćali:
„Gospodine, uzmite ovu poruku. Nemojte me zaboraviti.”
„Nemam kuću. Nemam gdje živjeti. Uzmite.”
I ubacivali bi poruke u vrećicu.
Napisali bi telefonski broj, ime i broj računa da im mogu uplatiti novac.
VODOPADI LAJA
Dobar dan, g. Javier.
Kaže mi: „Vi ste dobitnik.” Pitam: „Zar postoji problem?”
„Dogovorimo se. Imam kuću kod Vodopada Laja.”
Dodao je: „Ima i bazen.”
Gubite vrijeme. Odlazite.
Javiere!
Walter. Sjećaš me se?
Bili smo kolege u školi. Bio sam u blizini pa svraćam.
Nisam vidio tog tipa otkako smo završili srednju školu.
„Kako si mi?”
Pitao me: „Jesu li ti platili? Posudiš mi lovu?”
Govorili bi mi da su bolesni i da imaju bolesnu djecu.
„Dosta mi je i deset milijuna da kupim kućicu.”
Neki su tražili dva milijuna, neki 500 000 i tako dalje.
Večeras će nam ispričati svoju čudesnu priču.
Poželimo mu toplu dobrodošlicu.
Novi čileanski milijunaš!
LUTRIJA CONCEPCIÓN 70 MILIJUNA
Lutrija Concepción dio je sveučilišta
i njegov je glavni izvor prihoda te prima 60 posto zarade.
Sedamdeset milijuna.
Dvadeset tri, pet, 64.
Čile je zasigurno zemlja kockara.
Od nogometa do konjskih utrka, tradicionalne lutrije ili Polle.
Ove potonje posebno je popularno.
Lani su ostvarili zaradu od gotovo deset milijardi pesosa.
Pola tih prihoda odlazi na poreze i dobrotvorne ustanove.
Ja sam Nicolás Rojas Inostroza, novinar sam.
Zanimaju me kulturni i povijesni aspekti kockanja u Čileu.
Neki kroničari spominju
da su se u kolonijalno doba ljudi kladili na koštice.
Razrezali bi lubenicu
i kladili se hoće li koštice biti crne ili bijele.
Čak su se kladili i na molitvene kartice. Samo zamislite.
Postoji duga pisana povijest
u kojoj je zabilježena službena zabrana kockanja.
Zabilježena je složena narav borbe pijetlova i kartaških igara.
Ljudi su se kladili i na kuglanje.
Klađenje često prati i slavlje, uživanje,
predah od sustava koji je oduvijek ugnjetavao narod.
Ali kockanje je prilika za bijeg,
šansa da vam se posreći i da iz temelja promijenite život.
TRKALIŠTE LAS QUINTAS (EL QUILLAY)
Roštiljamo, društvo! Ovdje roštiljamo!
Dagnje idu s vinom.
Prženo tijesto! Uzmite za čaj!
Živjeli.
-Živio, Arturo! -Živjeli!
Na finaliste 20 000. Na broj tri 500 000.
Na broj dva 500 000! Riješeno.
Još 500 i 200 000. Još 20 000.
Još 20 000. Nula na finaliste. Još jedna provjera.
Kad sam kupio ovog ždrijepca, zvali su ga Ljepotan.
Nakon toga nazvali smo ga Spori.
Ona ga je nazvala Čudo. Otad ga tako zovemo.
MALO ČUDO
Tako ga ljudi neće prepoznati.
Koliko trebam…
Dosta je.
Dogovorili smo cijenu torova…
-Dvjesto tisuća pesosa? -Po životinji.
-Dobro.
-Čudo protiv Mil Amores. -Mil Amores. Samo oni.
Kuda? Onuda.
Onamo. Hajde.
Idemo! Sretno, džokeju!
Ako Bog da, imat ćemo sreće.
Jedan, dva…
Kreni!
Hajde, Čudo, dovraga!
Čudo!
Gotovo je!
Mil Amores ga je preduhitrila.
Mil Amores je rasturila.
Prestigla ga je.
Dovedite mi ga.
Nešto ne štima.
Razgovaramo svaki dan i svaki dan završimo ovdje,
ali ne možemo dokučiti što nedostaje.
Mislim da taj konj nosi nesreću.
Da ja osvojim nagradu,
ja bih…
Otišao bih iz kuće.
Kupio bih veću kuću, s bazenom, kuću s…
-Negdje gdje mogu… -Živjeti pod vodom.
Naravno, hoću reći…
Možeš li zamisliti kako je piti pivo u bazenu?
Da.
Ali to je samo nagrada. Pobijedio sam i to je to.
Samo sreća, ništa više.
Ti još razmišljaš o radu. Ja kažem da ne bih…
Ne, ja ne…
Mnogo je to love.
Moraš promijeniti svoj život. Imaš samo jedan.
Da.
Počeo me zvati telefonom.
A kad bih se javila, ništa ne bi rekao.
To je trajalo sedam mjeseci.
Jednog dana to mi je dojadilo i isključila sam telefon.
I bio je isključen par dana.
Kad sam ga uključila, dočekala me njegova poruka.
Javier i ja potajno smo hodali 11 mjeseci.
Moj bivši muž uvijek mi je govorio
da će me ubiti ako ga prevarim.
Još sam se jako bojala, da.
Četrnaestog veljače darovao mi je ogrlicu.
Imala je privjesak s potkovom.
Rekli su: „Udala se za kauboja.” Odgovorio sam: „Pa što?”
Zaljubila sam se u Javiera.
I to zato što mi je pružao ljubav, privrženost i poštovanje.
Osjećala sam se voljeno i željeno.
To nikad nisam osjetila s bivšim mužem
jer mi on nije pružao ljubav, privrženost ni išta drugo.
36 DANA NAKON IZVLAČENJA
Popodnevne vijesti TVU.
Navodni dobitnik lutrije, koji je listić bacio u smeće,
došao je u Concepción po dobitak.
Učinio je sve u svojoj moći da bi pronašao dobitni listić
koji je izgubio prilikom čišćenja kuće.
Uspio ga je naći.
No zbog lošeg stanja listića postupak su morali odgoditi.
Kako je prolazilo vrijeme,
saznali smo da s listićem ima problema.
Nažalost, dogodilo se nešto zbog čega je dokument nepotpun.
Dijelovi su nečitljivi.
Ne sadrži sigurnosne mjere koje su uobičajene za javna natjecanja.
Miran sam jer znam da sam pobjednik.
Uvijek to govorim. Ne brinem se.
Zato je tvrtka odlučila angažirati stručnjaka za analizu,
koji će rekonstruirati listić
kako bi provjerio ispunjava li uvjete za isplatu.
Imamo puno vjere.
Ispunjena sam vjerom i nadom da će se sve posložiti
i da će nagrada biti valjana.
Okrutno je što mu ne žele isplatiti dobitak
jer ga on zaslužuje.
Da.
On je dobitnik.
Pristali smo na analizu listića, ali samo u laboratoriju.
Odbili su me. „Ovdje će biti brže, Javiere.
Odmah ćemo utvrditi je li listić autentičan.”
Donijeli su mikroskope, ali bili su…
poput onih u školama.
Zbog toga sam se zabrinuo.
Nećemo pristati na analizu.
Neću im predati listić da ga ukradu.
Sumnjamo u objektivnost tih stručnjaka, u njihovu pozadinu, kvalifikacije
i u to koliko im je Lutrija platila za usluge.
Upravo smo primili službenu izjavu Lutrije,
nekoliko dana nakon što je Javier Zapata odbio njihovu stručnu analizu.
Lutrija kaže sljedeće, obratite pozornost.
Lutrija je izjavila da su dobitni brojevi
odigrani nasumično, metodom slučajnog odabira,
suprotno izjavi Javiera Zapate,
koji i danas tvrdi da je odigrao svoje sretne brojeve.
Kad sam kupio listić, pokazao sam ga prodavačici
s odabranim brojevima.
Ona jedina zna
da sam birao brojeve i nisu bili nasumični.
Postoje samo dvije mogućnosti.
Jedna strana javno laže, ili Lutrija ili Javier.
Tko god da laže i za koga se dokaže da laže,
mora snositi posljedice.
Ne sadrži sigurnosne mjere koje su uobičajene za javna natjecanja.
Lutrija tvrdi da su brojevi odigrani nasumično.
Tko god da laže i za koga se dokaže da laže,
mora snositi posljedice.
Kad sam otišao po snimke da mi posluže kao dokaz,
Neftalí je odbio.
Rekao je da su snimke izbrisane, ali to su gluposti.
Mislim da je tvrtka namjerno izbrisala snimke
da mi ne bi mogle poslužiti kao dokaz.
Javier Zapata, navodni dobitnik više od dvije milijarde pesosa,
iscrpio je sve mogućnosti da bi dokazao da ima dobitni listić.
Ovo su snimke sigurnosnih kamera mjesta
gdje je prodan najsporniji listić u posljednjim godinama.
Njegov odvjetnik optužuje vlasnika da je izbrisao snimke
od prvog i drugog ožujka, kada je Javier kupio svoj listić.
Ta optužba budi nove sumnje
u slučaju u kojem ima više pitanja nego odgovora.
Zato ne žele platiti.
Znaju da sam ja dobitnik, oni to znaju.
Ne žele preuzeti odgovornost.
Ja sam njima dao svoj novac, pa sad oni meni moraju isplatiti dobitak.
Ako malo razmislite, morao je postojati dobitni listić
jer je agencija dobila četiri posto od dobitnog listića.
Svaki put kad agencija osvoji nagradu,
ona dobije postotak od nagrade.
U ovom slučaju agencija je primila 48 milijuna,
a to je postotak tog dobitnog listića.
Žele zadržati novac.
Mislim da dobitak trebaju isplatiti.
Mislim da se Lutrijini ljudi ne bi toliko namučili za takvo što.
Ne bih rekao.
Voljeni Sveti Oče,
u ovom času u Tvojoj smo božanskoj prisutnosti
da bismo Ti zahvalili, Sveti Oče, za sve što si nam dao, dragi Bože.
Hvala Ti što nas čuvaš i štitiš, dragi Bože.
Hvala Ti, Sveti Oče, na zdravlju i životu, dragi Kralju.
Hvala Ti na hrani, Sveti Oče,
koju si postavio na naš stol, dragi Bože.
Amen i amen.
Stručnom analizom mogu se povratiti ili pročitati informacije
s pomoću mikroskopa, tako kažu.
Postoje posebne analize tijekom kojih nanose kemikalije
i sva se tiskana slova pojave.
-Dobro, tako je na televiziji. -Nadam se da oni to mogu.
-Svi navijamo za Javiera. -Nadam se da je izvedivo.
Javiere, mislimo da je moguće.
Čak imamo pjesmu koja ide ovako…
Postaješ slavan.
Idemo…
Idemo, Javiere
Ovaj listić Prepušten je sudbini
Kojeg ćeš stručnjaka sada pozvati?
Budući da si odbio Lutrijinog.
…znamo da si vrijedan čovjek s obitelji…
Vjerujemo ti, znamo da si marljiv čovjek s obitelji.
Vidjeli smo tvoju obitelj na TV-u, dočekao si i Víctora, pa…
Ta bi ti nagrada dobro došla!
Odakle ti novac za stručnjaka?
Morat ćemo prodati kokoši i nekoliko svinja.
I tako sam ja stupio na scenu kao stručnjak.
Lutrija ima sigurnosne mjere koje nisu svima vidljive.
Jedna je crtični kod na dnu.
Druga je serijski broj u okomitom položaju na lijevoj strani.
A treća je intrinzičan element,
oznaka za dolar u oku svinje
koja je, ako se dobro sjećam, tvornički otisnuta.
Morate pronaći točan kut
pod kojim je odraz mnogo jači.
No osobno sam bio sretan i ponosan
jer sam primjenjivao tehnike i metodologije
kojima se obično ne koristimo.
Forenzičkom analizom stručnjak kojeg je angažirao
dokazao je da ima pravo.
Otkrio je više sigurnosnih elemenata
koji potvrđuju autentičnost listića.
Datum,
broj listića
i papir Kina.
Imam dovoljno dokaza za isplatu nagrade.
Mislim li da novac mijenja ljude? Apsolutno, mislim da mijenja.
Pripazimo da ništa ne ostavimo.
Stavi na vrh.
Javier mi je rekao da novcem želi kupiti veću kuću.
Evo. Sranje.
Već sam razgovarao s vlasnikom.
Pitao sam ga: „Bi li mi prodao zemlju?
Platit ću ti poslije.”
„Dakako, ako imaš novac.”
Rekao je: „Znaš, novcem možeš sve kupiti.”
-Sve je ovdje? -Ostavila sam odjeću.
Vratit ćemo se.
Drugi dan?
Stat ćemo na povratku.
Dobro.
-Dobro. Držite se. Noge naprijed. -Dobro.
Ne. Mislim da novac ne mijenja ljude.
Oni koji se promijene, zaista se promijene.
Postoji jedna izreka:
„Najgori je bogataš onaj koji nikad nije bio siromašan.”
Novac, posebice kad ga imate mnogo,
otkriva kakvi su ljudi zapravo ili kakvi žele biti.
Moja mama.
Stavit ćemo je ovdje.
A obitelj ide ovamo.
Večeras će nam ispričati svoju čudesnu priču.
Poželite mu toplu dobrodošlicu.
Novi čileanski milijunaš!
Pozdrav.
-Dobar dan. -Bok.
Oprostite, znate li gdje dijele nagrade?
Gdje se isplaćuju dobitni brojevi?
-Ne zezajte. Dobili ste? -Osvojio sam jackpot.
-Stvarno? Koliko? -Da.
Ukupno 2,4 milijarde. I to sâm!
-Čestitam, gospodine! -Hvala.
Kakav blagoslov!
Bilo je čarobno. Evo i listić.
A što mu se dogodilo?
Izgubio sam ga i morao sam ga tražiti u smeću. Našao sam ga.
No to je dobitni listić.
Dio je nečitak, ali jasno je da je dobitni.
-Idite onamo! -Hvala!
Gdje vam je ispao?
U smeće.
-Što se dogodilo? -Pao je u smeće.
Hej, slušajte…
-Izgreban je, ne možemo vam platiti. -Ali…
Što je bilo?
Želi isplatu, no listić nije valjan.
Odbijate me. Imam snove i obitelj.
-Molim vas… -Ne znate što mislim…
Trebali ste vidjeti te komentare.
Pisali su da je prevarant, da je besraman.
Mnogi su ga ismijavali.
OČITO JE DA LAŽE
PODERAN JE TOČNO NA MJESTU GDJE JE BIO CRTIČNI KOD!
NA LICU MU PIŠE DA JE LAŽLJIVAC
NASAMARIO JE SAMO SEBE
DA STVAR BUDE GORA, SAD DUGUJE I ODVJETNIKU
OVOG LAŽLJIVOG ŠUPKA TREBA ZATVORITI ZBOG PREVARE!
Bilo mi je loše i nisam išla na nastavu mjesec dana.
Kolege su me maltretirali jer su me vidjeli na TV-u.
Neka starija djeca u školi.
Govorili bi mi da tata laže čim zine.
„Reci mu da odustane.”
NE ZNAM ZAŠTO RUŽNO GOVORE O NJEMU
58 DANA NAKON IZVLAČENJA
…predstavlja…
Teletrece.
Slijedi priča dostojna filma.
Samo nekoliko sati prije isteka roka
za preuzimanje 2,4 milijarde pesosa nakon izvlačenja od četvrtog ožujka
pojavio se novi navodni pobjednik.
Dvojica muškaraca iznijeli su oprečne priče.
Sada čekamo nove stručnjake
koji će potvrditi koji je od njih pravi vlasnik bogatstva.
Zove se José Rivera.
Pojavio se niotkuda u Concepciónu kad je počelo odbrojavanje do preuzimanja.
Zaštitar iz Los Ángelesa drugi je navodni pobjednik
2049. izvlačenja od četvrtog ožujka.
ZBOGOM, ŠEFE
NOVI ZAPLET
Što će biti sad kad imamo dvojicu koji tvrde
da su oni legitimni dobitnici ove goleme nagrade?
Kao u sapunicama,
José Rivera drastično je zamrsio priču.
Pokazuje psa koji ga je ugrizao, zbog kojeg je potražio flaster u torbi.
Uđi!
Doživio sam nadnaravna iskustva.
Izašao sam jedne nedjelje,
bio sam gladan i imao dovoljno novca za sok.
Mirno sam pio sok i razmišljao o najvećoj novčanici koja je postojala.
I izašao sam.
Ni 30 metara dalje na mene je naletjela novčanica.
Razmišljao sam o tome minutu ili dvije ranije.
Bio sam na pločniku,
pokupio sam je i ugurao u džep.
Duboko u džep.
Stvarno poseban doživljaj.
Tek tako, nešto božanstveno.
Izađite. Dođite!
Ovamo!
Iako ovdje nemam obitelj, imam pse jer…
Primjerice, kad sam potišten, izađem i oni su odmah sretni.
Stanite, hej!
Hej, gledaj.
Vidi.
Gledaj. Hej.
Ovamo.
Dođi.
Ovo je Brko.
Ovaj se zove Kino.
Ovo je Kino.
Rekli ste da ste na zanimljiv način pronašli taj listić.
-U najdražoj torbi. -U torbi.
Nosim je svaki dan na posao.
Uzeo sam štence koje sam imao i vozio ih taksi-biciklom.
Htio sam ih prodati.
Prodavao sam ih za 3000 ili 5000 pesosa.
Ugrizao me za prst kad sam mu dao meso. Ovdje.
Ne znam za koji prst, ne sjećam se.
Zubima me razderao odavde dovde.
Dobro me zahvatio zubima. Raskrvario me.
Rekao sam: „Imam flaster. Uvijek ih kupujem.”
Počeo sam kopati po torbi i našao sam flaster.
I listić.
Ovdje sam našao listić dok sam tražio flaster.
I u džepu sam vidio listić za Kino.
Zapeo je na vrhu. Sigurno je nešto palo na njega.
Zapeo je.
Tad sam pomislio: „Ne. Ne on.”
Taj tip…
Ne smjera ništa dobro. Samo želi novac.
Samo želi pobijediti.
Nekad mislimo da je to zakuhala Lutrija.
Da bi još više razvukli slučaj.
Na trenutak sam pomislila da ga je poslala Lutrija.
Próspero je bio s ljudima iz Lutrije.
Dok sam prelazio ulicu, vidio me
i sagnuo se, nije se htio suočiti sa mnom.
Bio je s novinarima i pobjegao je.
Kao da se skrivao.
To što izvodi pada njemu na dušu.
Dakle, g. José Próspero,
jeste li razmišljali što ćete s novcem ako ste osvojili dobitak?
Išao bih na estetsku operaciju.
Ili bih popravio zube. To prvo.
A onda bih razmislio.
Da nešto izvodim u ovim godinama? Ne.
Ne dožive svi 70. Morate paziti na sebe da doživite 71.
Lijepa crkva na selu.
Da, jako je lijepa. Godinama nisam…
Super! Razgovarat ćeš s pastorom.
SPOZNAJTE ISTINU NEDJELJNA MISA
Bog vas blagoslovio.
Dobro došli u kuću Gospodnju, Božju kuću, vašu kuću.
Neka vas Bog blagoslovi jer danas je poseban dan
kad se okupljamo da slavimo
i hvalimo divnog Boga koji je učinio sve
i dao sve jer je toliko ljubio naše živote.
Neka Bog blagoslovi svako srce,
svaku dušu koja se okupila u prisutnosti Gospodnjoj.
U Boga vjerujem više nego u sreću.
Uvijek govorim da sreća za mene ne postoji.
Za sve je zaslužan Bog.
Svi vas drugi mogu napustiti.
Svi vas mogu ostaviti.
Čak i vaši bližnji mogu se udaljiti od vas.
On vas želi izliječiti,
želi vas udaljiti od života kojim živite,
od okolnosti koje vas danas muče,
kod kuće i u privatnom životu.
U životu postoje dva puta.
Uski, Božji put.
I široki put, kamo god on vodio.
Do tuluma, alkohola, zabave, čega već.
To je širok put, svjetovni put.
Tata ne ide u crkvu s nama, ali voljela bih da ide.
Barem nakratko.
No uvijek je tu za mene, uvijek mi pomaže.
Na primjer, ako nešto trebam, on mi to da ili kupi.
Kao da se mom ocu uvijek događaju loše stvari.
Kad bi slavio Boga, mislim da mu se to ne bi događalo.
Naš odjel za tisak upravo je primio informaciju.
Ovo je službena izjava Lutrije.
I ta izjava, barem na papiru, zvuči prilično ozbiljno.
Tvrtka je odlučila podnijeti prijavu za prijevaru
protiv onih koje smatra odgovornima.
8. SVIBNJA 2018. OKRUŽNI TUŽITELJ
PODNIJETA ŽALBA
PRIJEVARA
KRIVOTVORENJE PRIVATNE ISPRAVE, ZLOPORABA ISPRAVE
PRIJEVARA
Tako se Lutrija bori protiv pokušaja
Javiera Zapate i Joséa Próspera Rivere
da osvoje glavnu nagradu
koja iznosi 2,4 milijardi pesosa.
Ja sam Juan Pablo López, Imam 47 godina.
Stručnjak sam za složene parnice i savjetnik za sigurnost.
Lutrija kaže: „Kako dobiti listić
s dobitnim brojevima iz prethodnog izvlačenja?
Jednostavno.
Nakon izvlačenja uplaćeno je ukupno 399 oklada
s istom kombinacijom brojeva.
Zbog takvih oklada nastali su valjani listići za igrače,
ali, naravno, vrijede samo za buduća izvlačenja.”
Ja sam Luisa San Martín Cifuentes.
Forenzičarka sam za rukopis, otiske prstiju i dokumente.
Nažalost, susrećem se s brojnim slučajevima prijevare.
Prijevare i kršenje pravila
nešto su što postoji u svim slojevima društva.
Ovaj je listić u izuzetno lošem stanju.
Začudilo me što mu nedostaju elementi kojima se potvrđuje valjanost.
LAKA ZARADA
U čileanskoj povijesti uvijek je bilo prijevara i prevaranata.
Od dana ilegalnih kockarnica
do sofisticiranosti raznih načina hakiranja sustava
kojima se dolazi do novca ne baš zakonitim metodama.
Kažem vam, Javier zna jako dobro lagati.
Rekao sam mu: „Imaš dar za laganje.
Nikad ti ne vjerujem do kraja.”
Hajde, kompa.
Ljudi koji počine prijevaru ne poštuju pravila.
Ne poštuju pravila kod kuće,
možda ih ne poštuju u svom susjedstvu
i ne poštuju pravila na poslu.
Danas svi u sebi skrivamo malo zla. Hoću reći…
Svi nešto želimo. U ovom slučaju novac.
A učiniti to kako treba…
nije tako lako.
Jer svi u sebi krijemo malo zla.
Da, nikad nije s nama.
Uvijek se bavi utrkama i nema vremena za nas.
Nikad nam ne kaže: „Subota je i danas ćemo se družiti.
Kamo želite ići?” Ili nešto slično.
Valja provoditi vrijeme s obitelji.
Ali on ne želi, njemu su draži prijatelji.
Ostavlja me samu s kćeri.
LO RAQUEL KONJIČKI CENTAR
Na utrkama najviše zarađuju prodavači alkohola.
Pivo i vino najsigurnija su oklada.
Očito je kad životinje drogiraju
jer se ponašaju bijesno.
Hajde, kobilo!
Utrke u čileanskom stilu nekoć su bile običaj.
Danas je to više nalik poslu.
Imam 100 000 na Lou.
I 20 000 na finalista.
Pedeset, na kojeg?
Ovdje izlaziš s konjem i moraš navaliti.
Sve to već znaš.
Kad kreneš, konj zna što radi.
Da.
Sretno, dečki.
Želim ti sreću, Čudo. Idemo po pobjedu.
Trči, dovraga!
Ne.
Budalo!
Javiere, tvoj konj možda nije… Ne kažem da je loš.
No trebaš naći njegovu razinu i klasu.
Nisu mi se sviđale ni klasa ni razina. Ništa mi se nije svidjelo.
Slušaj, utrkuješ se u različitoj klasi.
U redu je, ali konj nije na dobroj razini.
Ne mogu ništa, samo ću uzeti svog konjića,
prodati ga i nadati se nečem boljem.
Natječi se s konjima iste klase.
-To ti uvijek govorim. -Samo… Ne.
Naprosto sam takav. Oduvijek sam bio takav.
Svakakvi bi me konji pobjeđivali.
Ovaj konj ne valja i tu je priči kraj.
Dobro.
Dobro je.
Kad sam bio konjušar, spavao sam u staji.
Sad kad sam star i imam konja, vani se preseravam.
Do problema dolazi nakon utrka,
počnu piti i…
Govorim mu: „Dragi, utrkama samo tratiš vrijeme.”
Gledate Vijesti TVU.
Danas vam donosimo rezultate
privatne analize listića za Kino
prvog navodnog pobjednika dobitka od 2,4 milijarde pesosa.
Ako je listić pravi, onda je pravi.
ZBOGOM, ŠEFE BOLJI ŽIVOT
Ako su brojevi koje je odigrao isti kao izvučeni brojevi,
brojevi s listića odgovarat će izvučenim brojevima.
ODGOVARAJUĆI BROJEVI:
Podudara se dan izvlačenja,
a to je bila nedjelja.
I na Javierovu listiću piše da je izvlačenje u nedjelju.
U svom izvješću angažirani stručnjak
identificirao je samo djeliće ove slagalice,
ali ne i broj izvlačenja ni datum kad je listić odigran.
Zbog tih okolnosti
stručno mišljenje koje sam iznio i dao Javieru
vjerojatno nije u skladu s njegovim motivima.
No ja ne smijem lagati ni izmišljati.
Ova nam vijest pomaže.
Omogućava nam da razjasnimo sumnje
o mogućem krivotvorenju listića.
A listić je pravi. Sadrži dobitne brojeve.
No sigurnosni elementi koje smo tražili,
broj 2049 ili datum četvrti ožujka 2018., nisu vidljivi.
Slavimo…
Polako.
Dobro, danas jedemo pileći paprikaš.
Znaš što, dušo? Dobili smo račun za struju.
-Veći je nego prošli mjesec. -Za koliko?
Gotovo 360 000 pesosa.
Koliko tjedno zarađujemo na kravama?
Mnogo.
Koliko točno?
Ovisi o količini mlijeka.
Nikad ne vidim zaradu od mlijeka.
Ne, tebi je sve smiješno.
Osim toga, duguješ g. Nelsonu.
Posudio ti je novac da kupiš krave.
I moj šogor posudio ti je novac da kupiš mljekarsku opremu.
Moj svekar.
Nadalje,
moramo otplatiti kreditnu karticu.
Tom karticom možemo platiti druge troškove.
To još nismo platili.
Koja kartica?
Koja?
Ona koju si me tražio radi kosilice.
Hej, tebi govorim.
Hej.
Nešto kasnije Javier me jednog jutra nazvao i rekao:
„Postoji li šansa da nađemo komadiće listića u smeću?”
I tako je stručnjak došao i rekao:
„Javiere, pokaži mi gdje si našao listić.”
Zatim sam područje podijelio na kvadrante.
Dotad je ondje bio više od jednog sata.
-Čim nešto nađem, javit ću vam. -Dobro.
Pretraživao sam dio po dio i probirao sve što sam našao.
Drvo, papire, plastiku, igračke,
sve što je bilo na tlu.
I u tubi paste za zube, u jednom kutu,
bio je papirić manji od četiri milimetra.
-Nešto sam pronašao. -Da vidimo.
Pogledajte.
Primijetio sam da je s jedne strane
bio plave ili plavkaste boje.
I odgovarao je poleđini listića za Kino.
Mislim…
Nemam opremu sa sobom, pa ću morati provjeriti
odgovara li broj veličini i znamenkama na listiću.
Kad se osušio, osvijetlio sam ga bijelim svjetlom
i pojavili su se brojevi nula i četiri.
Uvjerava nas da je našao
jedan od ključnih dijelova listića
kojim će napokon doći do nedostižnog milijunskog iznosa.
Nula i četvorka, brojevi koji odgovaraju
datumu izvlačenja na dobitnom listiću, 2049.
Je li ovo sreća koja mu je trebala?
Nadamo se da jest.
FARMER IZ LOS ÁNGELESA PREUZIMA DOBITAK!
KLJUČNI TRAG NULA I ČETIRI
SADRŽI DATUM IZVLAČENJA
Vidiš, ćelavi? Rekao sam ti.
Želim samo bicikl.
Ne, kupio bih samo ovu farmu.
Dala bih izgraditi crkvu, to smo planirali.
TRAVANJ, SVIBANJ, LIPANJ, SRPANJ 2018.
Nazvali su me s radija Biobío.
Ondje su bili Zapata i njegov odvjetnik.
Rekli su: „Slušaj ovo.
Što kažeš da podijelimo iznos jer postoje dva dobitnika?”
To su rekli voditelji.
Nisam se bojao susreta s njim.
Jedna radijska postaja čak je htjela da se suočimo licem u lice.
Pitali su me hoću li doći na razgovor
s voditeljem, Zapatom i njegovim odvjetnikom.
U ETERU
Odgovorio sam: „Može. Dolazim za 20 minuta.”
Neću dijeliti nagradu jer sam ja dobitnik.
Ništa od toga.
Razgovarat ću s njima. U ponedjeljak.
Čak i u novinama.
Proveli su anketu na Facebooku da ljudi glasuju za pravog dobitnika.
Tip koji se posljednji javio.
-Dobro, zašto? -Njemu više vjerujem.
Mislim da će im ipak dati dobitak da izbjegnu probleme.
Mislim da će se tako odigrati.
Znate tu priču?
-Da, smatram da nije fer. -Da.
Više vjerujem osobi koja ima pouzdanije odgovore.
Nemam pojma što sam tad radio. Ne sjećam se.
Sjetio sam se sat poslije.
Kao da mi je netko rekao: „Danas ne izlazi.”
Da ne smijem otići.
José Rivera nije se htio suočiti s nama.
Nije htio.
Usnula sam san.
U tom snu vidjela sam kako leži na tlu.
Netko mi je prišao i rekao: „Moramo mu pustiti krv.”
I ta je osoba tražila nož.
Rekla je: „Daj mi nož, ja ću mu pustiti krv.”
Vikala sam na njega: „Ne! Kćer ti nikad neće oprostiti.”
Tata je bio tjeskoban.
Nije spavao.
Stalno je išao na zahod i koračao.
Bojali smo se da će ga snaći zlo zbog tjeskobe.
Pa da mi je i dolinom smrti proći
Zla se ne bojim Jer si ti sa mnom
Pusti me!
Tog dana, kad je otišao balirati,
vratio se i rekao mi: „Daj mi nož.”
Zgrabio je nož i to je bio isti nož koji sam vidjela u snu.
A zašto je trebao nož?
Da bi mogao razrezati konoplju i napraviti podvez.
HITNA POMOĆ
Kao kad koljete janje, tako je krv šikljala.
Posvuda.
Izgubio sam svih pet tetiva u šaci.
Izgubio sam mnogo krvi i stigao u bolnicu s 1700 mililitara.
Ruka mu je postala previše ljubičasta.
I tako je prodao krave i prestao s mužom.
I sad ne radi.
Morala sam raditi. Poslije…
Nakon posla posjećivala sam ga u bolnici.
Nosila sam mu potrepštine.
Dok sam bila ondje, razmislila sam i zapitala se:
„Gdje su prijatelji mog dragog?
Gdje su mu prijatelji?”
Vratili smo se u kućicu jer mu nisu isplatili dobitak.
Nadali smo se da će mu ranije isplatiti nagradu.
Ali nije išlo po planu.
Rekao sam: „Dobro, dat ću vam zemlju, ali borit ću se za nagradu.”
SRPANJ 2018.
STUDENI, PROSINAC 2019.
Priču o Javieru Zapati,
vrijednom čovjeku iz naroda,
čini se da je više obilježila nesreća nego sreća.
U tragičnoj nesreći stradao je njegov najvrjedniji alat, ruka,
koja je ključna za farmera koji se oslanja na snagu da bi opstao.
Ali za Javiera
ta je bol bila daleko manja od boli zbog gubitka majke, Luise,
koja je preminula jer nije imala pristup liječenju.
Bila je sjajna žena i majka.
Podučila me vrijednostima. S tatom.
I obrazovala nas je.
U tom trenutku osjećao sam bijes i tugu.
Rekao sam joj: „Idemo.
Sigurno ti nekako možemo popraviti kosti
i negdje te liječiti.” Tako sam rekao.
Da bi ostala s nama.
Ali nije imala kamo.
Prerano nas je napustila.
Rekla mi je: „Sine, bori se za nagradu.
Za ono što ti pripada.”
Javier žali što mu je majka preminula
prije negoli je uspio javno dokazati da nije prevarant.
Ali Javier Zapata nije običan čovjek.
Zato je odlučio tužiti Lutriju.
ZAPATA TUŽI LUTRIJU
TUŽBA NA SUDU U CONCEPCIÓNU
ZAPATA ANGAŽIRAO NOVOG ODVJETNIKA
FARMER TUŽI LUTRIJU ZA VIŠE OD 3,5 MILIJARDI
MOGUĆA TUŽBA PROTIV LUTRIJE
G. Javiere, razmotrili smo slučaj
i smatramo da imate čvrsto uporište.
Imamo dobre izglede za pobjedu.
Najprije nas zanima što trebate, odnosno što tražite,
da bismo to uključili u tužbu.
Želim da istina izađe na vidjelo
jer su me ljudi iz Lutrije nazvali prevarantom.
Želim da se sazna istina, transparentnost s obje strane.
-Imam pitanje. -Da?
Što vi mislite?
Ako mu ne isplate dobitak, tko će zadržati novac?
Prema zakonu Lutrija zadržava novac.
-Pripada njima. -Dobro.
Sveučilištu u Concepciónu.
NOVAC SE DODJELJUJE SVEUČILIŠTU U AKADEMSKE SVRHE
Ne žele mu platiti.
Tvrde da nema dobitnika.
Lutrija i njihov tim pokušat će što više odgoditi
i razvući ovaj postupak.
Tužba ovakvih razmjera zahtijeva vašu suradnju,
sve što nam možete dati, informacije, svjedoke
i dokaze koji potvrđuju ono što navodimo u tužbi.
Da, razumijem.
Moramo se nastaviti boriti. Ići ću do kraja bez obzira na sve.
Imamo nekoliko opcija za pobjedu.
G. Javier protiv Lutrije Concepción.
Stvarna verzija priče o Davidu i Golijatu.
On je čovjek sa sela
koji, naravno, ima odvjetnika koji ga podržava i pomaže mu,
ali Sveučilište u Concepciónu golemi je div.
Svakako postoje sustavi koji bi mogli utjecati na slučaj
jer sveučilište sadrži jedan od najvažnijih odsjeka,
čak i na nacionalnoj razini, na kojem su studirali mnogi suci,
a upravo oni možda će odlučiti o ishodu.
A sad prijelomna vijest.
Lutrija je odbila tužbu i iznijela svoje argumente.
Lutrija ne odbija platiti g. Zapati iz puke tvrdoglavosti,
već odluku da dobitak ne isplati temelji na zakonima.
Točnije, na statutu 18568.
Piše: „Nagrade koje odgovaraju okladama nositelja,
isplatit će se po predaji netaknutih listića i/ili instrumenata.
U slučaju sumnje nagrada se neće isplatiti
dok se pouzdano ne utvrdi autentičnost.”
Ipak, postoji nešto što zabrinjava u ovom statutu.
Na kraju, gotovo kao naknadna misao,
piše da se sve vrši prema isključivom nahođenju
Lutrije Concepción.
Drugim riječima, konačna je odluka u njihovim rukama.
Da žele platiti, ništa ih u tome ne bi spriječilo.
JAVIERE! VIDI ŠTO SE ŠIRI INTERNETOM
Postoje slučajevi kada je Lutrija isplatila iznos
nakon analize oštećenog listića.
Primjerice 2004., kada je dijete odrezalo dio pobjedničkog listića
da bi dovršilo školsku zadaću.
Potrgani listić bio je u smeću tjedan dana.
Putem glasina saznali su da su dobitnici.
Lutrija je zaobišla pravila, i isplatila nagradu.
Kao da sudbina nije dovoljno zapetljana,
u spisima smo otkrili
da je Javier u životu naišao na još jedno malo čudo,
ali ne govorim o voljenom konju.
Zovu ga Malo Čudo jer je prevario smrt
u nesreći kad je imao godinu dana.
Jedva da je naučio hodati kad ga je pregazio viličar težak tri tone.
Izvukao se bez posljedica i sad živi normalnim životom.
Tako se ostvario san
jednom od tisuća Čileanaca koji sanjaju o jackpotu.
NEMA CRTIČNI KOD
Sve vrši prema isključivom nahođenju Lutrije Concepción.
AKO SU TAD PLATILI, ZAŠTO NE BI SAD?
G. Javiere, u odgovoru navode
da je kvaliteta listića Kina izvrsna.
Izuzetno je teško krivotvoriti listić
jer to iziskuje stručnost u vrsti pisača, odabiru dizajna
i dijagrama na poleđini.
No u odgovoru ne spominju
da kvaliteta tinte nije dobra.
Ako bolje pogledate,
ovaj je listić dobro zadržao većinu boja,
ali tinta se briše.
Znam to jer sam na petoj godini studija
radio na kiosku i prodavao listiće za Loto i Kino.
Tinta je bila slična pisačima kakve ljudi imaju kod kuće
i znoj ju je mogao izbrisati.
Od vas tražim pomoć u prikupljanju svjedoka.
Ne znam imate li već ljude od povjerenja
koji znaju što se dogodilo,
koji će istupiti i podržati vas u svojstvu svjedoka.
Odlučio sam koga ću pozvati kao svjedoka.
Znam da mi gđica Ariela, koja mi je prodala listić, može pomoći.
Graciela također, ona je radila ondje.
Cristián Cáceres obavio je analizu, sve je rješavao.
I oni moraju biti voljni.
Nudim sebe kao svjedoka.
Dobro, ja nisam vidio kako kupuješ listić.
Da.
Ali poznajem te i znam da govoriš istinu.
Zato sam vas sve ovdje okupio.
Da pomognemo Javieru u ovom postupku, koji će dugo trajati.
VRIJEME
Ovo je vrijeme.
Uvijek sam govorio da ću tad odigrati listić.
-Oko 15.00, 16.00 sati. -Da?
Izvješće je objavila Lutrija.
Što piše u izvješću?
Da je listić odigran u 15.03 h.
IZVLAČENJE 2049
DATUM OKLADE
Netko ovdje mulja.
FORENZIČKO IZVJEŠĆE
NULA I ČETVORKA
To se odnosi na komadić iz smeća?
Da, iz smeća. Možeš li to detaljnije objasniti?
Brojke nula i četiri na papiru zanimljive su
jer je poleđina sadržavala nebesko plavu i bijelu boju,
koje odgovaraju poleđini listića za Kino.
-Dobro. -Dakle, to potvrđuje autentičnost?
Tako je, nula i četvorka odnose se na…
-Datum. -Nedjelja, ako se dobro sjećam.
-Nula, četiri. Nedjelja. Četvrti ožujka. -Tako je.
Čini mi se da je Lutrijina stručnjakinja naplatila veliku svotu novca.
Za analizu je naplatila 9 500 000 pesosa.
Pregledala sam stručno izvješće koje je zatražila Lutrija.
Takav iznos ne viđa se često u domeni stručnih izvješća.
Iskreno, to je pretjerana svota.
Posebice jer izvješće nema više od sedam stranica.
Neću ulaziti u takva nagađanja.
No plaćanje takvog iznosa za kratku analizu
navodi na razmišljanje.
Nadalje, Lutrija plaća osiguranje.
Pošten sam Čileanac i sve mi je ovo sumnjivo.
Što mislite o tome što su agenciji platili 48 milijuna?
PROVIZIJA
To treba raspetljati. Drugim riječima, razjasniti.
Agencija je dobila iznos
i treba primiti proviziju,
ali to je ista agencija koja tvrdi da si odigrao…
Listić.
…listić.
Povrh toga,
osoba koja je prodala kartu potvrđuje da si ti Javier Zapata.
-Točno. -Razumiješ?
Otišao sam razgovarati s njom kad sam pokazao listić.
I potpisala je papirić.
-Stvarno? -Time potvrđuje da mi je prodala listić.
Ariela jedina zna da sam birao brojeve
i nisam ih kupio nasumce.
Dobro jutro, gđice Ariela.
Zvao sam vas, ali niste se javili.
Moramo razgovarati iz jednostavnog razloga.
Budući da još čekam odgovor, možda biste mogli biti svjedokinja.
Zato vam šaljem ovu poruku. Molim vas, odgovorite mi.
Ili mi dajte adresu da razgovaramo kod vas.
Molim vas, odgovorite na poruku. Doviđenja, čuvajte se.
NEDOVOLJNO SREDSTAVA
U svojoj nepokolebljivoj borbi za pravdu,
Javier Zapata, farmer iz južnog Čilea,
dosjetio se pametne strategije
da podmiri sve veće troškove svoje pravne bitke.
Nakon mjeseci truda i žrtve Javier je odlučio, pazite sad ovo,
organizirati neviđenu, jedinstvenu utrku.
Njegov konj, Malo Čudo,
utrkivat će se s lokalnim hrtom, Sandy.
Neki bi rekli da je utrka nepoštena, ali Javier je na to navikao.
Uostalom, nije prvi put
da ganja nešto naizgled neuhvatljivo.
Hej, budalo, kako si mi?
Bok, kako si, Arturo?
Kako ste, ljubitelji utrka? Šaljem vam pozivnicu.
Zovem te jer će se hrt Sandy utrkivati s Malim Čudom.
Moraš se kladiti na Malo Čudo.
Stari smo prijatelji, nećeš se kladiti na psa.
Sranje. Od 300 do 500, da se isplati.
Dobro, vidimo se. Bok.
Zamislite konja…
s najmanje 50 kg na leđima.
Pas ništa ne nosi. Pas će uvijek biti brži od konja.
Ovisi o konju i ovisi o psu.
Dobro, društvo!
Na stazi broj jedan, Malo Čudo.
Na stazi broj dva, Sandy.
Morate mi to dati.
-Imam 100, 200, 210, 310, 410. -Da, 410.
Još sto?
Oklade idu u prilog hrtu.
Utrka koju mnogi smatraju riješenom.
Jedan!
ČUDO
Dva!
Sandy bez muke preuzima vodstvo, kao da je staza stvorena za nju,
vodi za jednu dužinu.
Put koji čeka navodnog pobjednika Kina
sve je teži sa svakim korakom do dobitka od 2,4 milijarde.
Lutrija dobiva prednost kako se spor zahuktava.
Jednom kad smo bili u crkvi, Bog je progovorio kroz pastora.
Rekao je da će nas blagosloviti kao obitelj.
No blagoslov nećemo primiti dok se tata ne promijeni.
Neću se promijeniti. Uvijek sam to govorio.
Rekao sam prijateljima. Neću se promijeniti.
Malo Čudo hita
i preuzima vodstvo u posljednjih 20 metara.
Malo Čudo pobjeđuje.
TRAŽITE DOBRO A NE ZLO, DA BISTE ŽIVJELI! AMOS 5,14
Zovem svjedoke kako bih ih predstavio
kao osobu koja je napravila analizu i osobu koja mi je listić prodala.
Ariela je ključna za suđenje. Ona mi je prodala listić.
Kupio sam ga od nje.
Ja sam Ariela Aguilera.
Radila sam ondje oko tri godine.
Bila je to agencija za kockanje i centar za naplatu.
Ariela, dođite.
Postavit će vam lagana pitanja
i druga kojima vas žele zbuniti.
-Samo recite istu stvar. -Naravno.
Odabrao sam brojeve i ona to zna.
Pojavio se dobitnik.
Otpočetka smo znali da postoji dobitnik
jer primamo vaučere.
Povrh toga, šef je dobio obavijest.
Pojavio se
i rekla sam kolegici: „Da, taj je klijent došao.
Ja sam mu pomogla.”
Saslušanja kasne.
Nisam ni sok ponio.
Ima li ovdje vode?
Ako vide da postoji istraga sa stručnjacima,
ako se ovo dobro i propisno istražilo,
oni zakonski moraju platiti.
Što je, šefe?
Došlo je do problema.
Nema koordinacije sa spisima.
Sranje, sve je ovo koma.
Lutrija nas je odbila, uzimaju tu izjavu, a ne našu.
Nije moguće.
Bit će teško pozvati Arielu. Nema vremena.
-Ne žele činjenice. -Ne, nešto ovdje smrdi.
Iskreno, mislim da je Lutrija ovo zakuhala
jer točno znaju kad se nešto sprema.
Sve mi je to veoma čudno i nepouzdano.
Lutrija ne želi uzeti izjave.
-Ali ne možeš dopustiti… -Sumnjivo.
Ne možeš dopustiti da ti Lutrija opet trati vrijeme.
-Već sam imao termine za svjedoke. -Za koliko njih?
-Četvero. -Dobro.
Četvero. Sad kažu da neće uzeti izjave.
Zašto? Tko je to rekao, odvjetnici?
Da. Lutrijin se odvjetnik protivi.
-Prigovorio je? -Da.
G. Cristián kaže da nakratko dođete.
-Ja? -Da, ne vi.
U tom slučaju, što ja ovdje radim?
Iz nekog razloga izvan njihove i njegove kontrole,
nisu mogli saslušati svjedočanstva.
Riječ je o dvije osobe. Nisam znala da je ondje i drugi tip.
Tek sam sad saznala.
Postoje dva listića, to su rekli.
Što se dogodilo? Možda su pogriješili.
Drugi igrači također su imali problem s listićem.
Očito su više htjeli čuti njihove izjave nego naše.
Zašto se slučaj tako dugo razvlači?
Zašto to traje tako dugo? Pet godina.
On je samo hodao uokolo i istraživao što se dogodilo.
Privedimo to kraju. Dat će svakome pola iznosa. To je to.
Bit će gotovo.
Naravno.
Kakva radost Kakva samo radost
Kako sam radosna
Kad blizu smo Bogu…
U ožujku bit će 18, 19, 20, 21…
Dvadeset tri, 24. Šest godina. Bit će šest godina.
Nevjerojatno je kako je vrijeme prošlo.
Prošlo je više od šest godina otkako je počela priča Javiera Zapate.
Što god pravda odredi,
dokle god je odluka poštena za obje strane.
Samo da ovo napokon završi…
Ovo čekanje.
Ovo beskrajno čekanje.
No bit ću sabran i otići dignute glave.
Kao osoba koja je otpočetka govorila istinu.
Kad ga upoznate i razgovarate s njim,
u jedno se brzo uvjerite, iskren je.
Ne traži ništa posebno.
Samo želi da pravda bude zadovoljena.
Osobno, vjerujem mu.
Mislim da govori istinu.
Izazov je, kao što ste ukazali, dokazati pravnu istinu,
a ne iznositi priču koje se i danas drži.
Ariela je ključna za suđenje.
Odabrao sam brojeve i ona to zna.
KAKO SU BROJEVI ODIGRANI? NASUMCE ILI ODABIROM?
Jedna strana javno laže, ili Lutrija ili Javier.
Lutrija tvrdi da je dobitnik nasumce odigrao brojeve.
No g. Javier odabrao je svoje brojeve s kćeri.
DVA DANA PRIJE IZVLAČENJA
2018. OŽUJAK
Jedan, dva, tri…
četiri, pet…
sedam.
Kad smo ga otišli kupiti, tata je odabrao listić.
Rekao sam: „Srce, odaberi mi prve brojeve.”
Rekla sam mu: „Jedan, dva, tri, četiri, pet i sedam.”
Odgovorio sam joj: „Srce, meni trebaju dobitni brojevi.”
Htio je dobre brojeve. „To su moji brojevi.”
Odabrao sam devet, deset,
16, 19, 20, 24 ili tako nekako.
Ne sjećam se, ali birao sam brojeve.
Vidjela sam ih u reklami s Haićaninom koji pleše s listićem.
Emitirala se reklama s Haićaninom koji ovako drži listić,
pokazuje ga i pleše s njim.
Ta djevojčica, njegova kći, ne bi lagala.
Sad je starija, ali tad je bila mala.
Zato mu u potpunosti vjerujem.
PETOG SRPNJA 2024.
JAVIER ZAPATA DOBIO JE POZIV DA ČUJE PRESUDU
Danas, petog srpnja, vidjet ćemo hoće li…
Doznat ćemo presudu.
Da čujemo što su odlučili.
Lutrijin odvjetnik rekao je:
"Ako sud presudi da moramo platiti, rado ćemo platiti.”
Zato vjerujem da će Lutrija morati platiti ako pobijedim.
Zaista vjerujem da ću pobijediti.
-Dobar dan. -Dobar dan. Drago mi je.
I meni. Kako ste?
Dobro. Došao sam saznati
kakav je ishod tužbe.
Danas su donijeli dvije presude…
Dobro.
…u vezi s ovim dugim slučajem.
Sudac koji je donio presudu izjavio je da, zasad,
nije moguće potvrditi da je vaš listić dobitan.
-Dobro. -Kao ni listić druge osobe.
Dobro.
Nema dovoljno dokaza da utvrdimo da je vaš listić dobitan.
Ono što sad savjetujemo, odnosno idući koraci…
A moj ugled?
Ne preostaje mi ništa doli i dalje se truditi, to je to.
U svakom kutku našeg Biobía
skromni su ljudi koji sanjaju da će svaki broj na listiću
nekom čarolijom odgovarati dobitnoj kombinaciji.
Ljudi koji možda ne sanjaju o jahtama,
luksuznim sportskim automobilima ili raskošnim vilama.
Zapravo, oni sanjaju o jednostavnijim i konkretnijim stvarima.
O otplati dugova.
Slanju djece u dobru školu ili na dobar fakultet.
O otplati troškova liječenja.
Ukratko, žele spavati mirne duše.
Jedan prema četiri i pol milijuna.
To je bila statistika, okrutna brojka.
Ali nisu spomenuli i drugu mogućnost,
onu stvarniju, šansa da će i nakon pobjede
sve ostati isto.
Ali Javier je znao da pravo bogatstvo nije lutrija,
suđenje ili presuda.
Bogatstvo je povratak životu u kojem ništa ne mora dokazivati.
Naš tajming nije Božji jer On je taj koji upravlja vremenom.
Moramo čekati.
Ako smo čekali šest godina ili više,
što je još nekoliko godina?
Mislim da bi otkrivanje istine trebalo biti važnije od osvajanja dobitka.
Ovo je blagoslov koji nam je dao Bog.
Sve je Njegova volja.
Platili oni meni ili ne, neću se promijeniti.
I dalje ću biti ista osoba.
Suočit ću se sa životom takvim kakav jest.
Kao što sam uvijek činio.
DANA 20. 7. 2024.
JAVIER ZAPATA ŽALIO SE NA PRESUDU I NASTAVIO SVOJU BORBU
KOJA BI MOGLA TRAJATI GODINAMA.
UNATOČ NAŠIM POKUŠAJIMA
PREDSTAVNICI LUTRIJE NISU HTJELI SUDJELOVATI U OVOM DOKUMENTARCU
DANAS SU JAVIER I BLANCA IZNOVA OTVORILI MLJEKARU
Igraš li još Kino?
Da, igrao sam u petak, isti listić.
Još ga imam, nisam ni provjerio.
Imam ga… Ne znam je li u autu
ili unutra, negdje u hladnjaku.
Ne sjećam se gdje sam ga stavio.
MILIJUNAŠ
KOCKA JE BAČENA
OVO JE ISTINITA PRIČA ONIH KOJI SU JE DOŽIVJELI.
NJIMA ISKRENO ZAHVALJUJEMO.
Prijevod titlova: Tajana Pribil